
		
Budapest Főváros Önkormányzat Közgyűlésének
…/2012. (...) önkormányzati rendelete
a Budapesti Városrendezési és Építési Keretszabályzatról szóló
47/1998. (X. 15.) Főv. Kgy. rendelet módosításáról



Budapest Főváros Önkormányzat közgyűlése az épített környezet alakításáról és védelméről szóló 1997. évi LXXVIII. törvény 7. § (3) bekezdésében kapott felhatalmazás, valamint a helyi önkormányzatokról szóló 1990. évi LXV. törvény 63/C. § (1) bekezdésében és az épített környezet alakításáról és védelméről szóló 1997. évi LXXVIII. törvény 14. § (5) bekezdésében meghatározott feladatkörében eljárva a következőket rendeli el:

1. §

A Budapesti Városrendezési és Építési Keretszabályzatról szóló 47/1998. (X. 15.) Főv. Kgy. rendelet 7. számú melléklete, a II. Fővárosi jelentőségű víznyerőhelyek, vízműkutak védőterülete fejezet 3. pontja hatályát veszti.
2. §

E rendelet a kihirdetést követő 11. napon lép hatályba, és az azt követő napon hatályát veszti.


Sárádi Kálmánné dr.						 Tarlós István
       	         főjegyző                                                                       főpolgármester




INDOKOLÁS

Általános indokolás

A kulturális örökség védelméről szóló 2001. évi LXIV. törvény módosítása alapján 2012. január 1-től a Kossuth Lajos tér kiemelt nemzeti emlékhely. Az Országgyűlés 61/2011. (VII. 13.) számú határozatában döntött a Kossuth Lajos tér rekonstrukciójáról, amelynek előkészítése során nyilvánvalóvá vált, hogy szükséges a Budapest Településszerkezeti Tervéről szóló 1125/2005. (V. 25.) Főv. Kgy. határozat (TSZT), a Fővárosi Szabályozási Kerettervről szóló 46/1998. (X. 15.) Főv. Kgy. rendelet (FSZKT) és a Budapesti Városrendezési és Építési Keretszabályzatról szóló 47/1998. (X. 15.) Főv. Kgy. rendelet (BVKSZ) módosítása.
Az épített környezet alakításáról és védelméről szóló 1997. évi LXXVIII. törvény (Étv.) 2012. január 1-től kiegészült a 9/D. § előírásaival, amely a kiemelt nemzeti emlékhelyet érintő településrendezési eszközök módosítása esetén alkalmazandó.
A BVKSZ módosítása rendeletalkotással történik.

Részletes indokolás

Az 1. §-hoz

A 47/1998. (X. 15.) Főv. Kgy. rendelet 7. számú mellékletének módosítása az Étv. 9/D. § (10) bekezdésében foglaltak alapján kerül jóváhagyásra.
A módosítás célja a megszüntetésre kerülő víznyerőhelyhez tartozó védőterület törlése a Budapest V. kerület, Kossuth Lajos térre vonatkozó hatástanulmányban foglaltak alapján az FSZKT módosításával összhangban. A módosítást Budapest Főváros Kormányhivatala kezdeményezte, amely módosítás országos érdeket szolgál.

A 2. §-hoz

A rendelet hatálybalépéséről rendelkezik. Az Étv. 9/D. § (11) bekezdése alapján a módosítás az elfogadástól számított 10. napot követően hatályba léptethető.

